cyanic-selkie/wikianc huggingface dataset:
Kioton rautatieasema
Rakennus
Aseman eteläpuolinen eli Hachijōn sisäänkäynnin puoleinen rakennus on vähemmän vilkas. Myös eteläpuolella on liikkeitä ja ravintoloita Asty Road -kauppakeskuksessa. Eri puolet on yhdistetty toisiinsa käytävillä sekä maan alla että rakennuksen toisessa kerroksessa.
Liikenne
JR Nishi-Nihonin liikennöimät laiturit muodostavat Kioton rautatieasemasta valtaosan. Laiturit 0–10 sijaitsevat välittömästi aseman päärakennuksen eteläpuolella. Niistä laituriraiteet 0–7 palvelevat pääosin Tōkaidō-päälinjaa käyttäviä junavuoroja, 8–10 Kiotosta etelään johtavaa Nara-linjaa käyttäviä junia. Tōkaidō-linjaa Osakan suuntaan kutsutaan JR:n Kioto-linjaksi, kun taas Kusatsun ja Maibaran suuntaan johtaa Biwako-linja. Lisäksi näiltä laituriraiteilta lähtee Kosai-linjan junia Ōmi-Imazuun sekä kaukojunia Kanazawan, Naganon, Tottorin ja Wakayaman suuntiin. Laituriraiteet 30–34 päättyvät aseman luoteisosaan; niitä käyttävät Sagano-linjan junat ja Kioton Kansain kansainväliseen lentoasemaan yhdistävä pikajuna Haruka.
Natalia Toreeva
Toreeva työskenteli Neuvostoliitossa LenFilmin studioilla puvustajana. Sen ohella hän kuului epäsovinnaiseen Sidlin-nimiseen taiteilijaryhmään, joka joutui pitämään näyttelyitään yksityisasunnoissa, sillä viranomaiset eivät sitä suvainneet.Hän muutti Yhdysvaltoihin vuonna 1977, missä opiskeli tietotekniikkaa. Hän on työskennellyt monissa tietotekniikkayrityksissä. Taiteessaan Toreeva yhdistää tietämystään kuvataiteesta ja tietotekniikasta.
Tunnustuskuntiin sitoutumaton uuskarismaattisuus
Liikkeen toiminnalle on leimallista verkostomaisuus ja muuttuvuus. Se korostaa tietoista uskonnollista kääntymystä, yliluonnollisen kokemisen ymmärtämistä arkielämään kuuluvaksi ja emotionaalisesti latautuneita jumalanpalveluksia. Uuskarismaattisuuden eri suuntaukset korostavat erilaisia opillisia ja rituaalisia ulottuvuuksia, kuten parantumista ja ihmeitä, yltäkylläisyyttä ja menestystä, evankeliointia, palvontaa ja ylistystä sekä apostolista seurakuntamallia.
Uskomukset ja opilliset piirteet
Hengellisen sodankäynnin käsite liittyy keskeisesti uuskarismaattisuudessa lopunajan odotukseen. Uuskarismaatikkojen mukaan paholainen vastustaa lopunaikojen herätystä kaikin keinoin ja mobilisoi kaikki pahuuden voimat tätä tarkoitusta varten. Ainoastaan valveutuneet ihmiset ovat perillä asiasta. Kristittyjen tehtävänä on vastustaa pahuuden valtoja jatkuvassa rukouksessa sekä oman vaelluksensa puhtaudessa, jolla tarkoitetaan uskovalle soveliasta elämää, mutta myös ajatusten puhtautta.
Lost Planet (pelisarja)
Lost Planet on Capcomin kehittämä toimintapelisarja.
HMS Nairana (1917)
Palvelus
Nairana liitettiin palvelukseen otettaessa osaksi Suurta laivastoa, jossa se palveli ensimmäisen maailmansodan loppuun. Alus lähetettiin vuonna 1919 osana brittiläistä siirtoarmeijaa Vienanmerelle tukemaan alueen operaatioita. Alukselta lähetetyt lentokoneet pommittivat Alakurttia elokuussa 1919.
Painonnosto kesäolympialaisissa 2020 – naisten 49 kg
Karsinnat
Olympialaisiin pääsee 14 urheilijaa. Kahdeksan urheilijaa valitaan IWF:n maailmanlaajuisen rankingin perusteella. Viisi urheilijaa valitaan maanosien (Aasia, Afrikka, Amerikka, Eurooppa, Osenia) sisäisten rankingien perusteella siten, että maanosasta pääsee yksi urheilija olympialaisiin. Rankingit tarkastetaan 30. huhtikuuta 2021. Viimeinen paikka on varattu joko isäntämaa Japanille tai se täytetään erillisellä kutsulla. Yhdestä maasta saa osallistua korkeintaan yksi urheilija yhteen painoluokkaan. Samoin yhdestä maasta saa osallistua korkeintaan neljä urheilijaa yhden sukupuolen painoluokkiin maailmanlaajuisten rankingin perusteella. Maanosien paikoista saa osallistua korkeintaan kolme urheilijaa yhden sukupuolen painoluokkiin.
John Harvard (poliitikko)
John Harvard, PC, OM (4. kesäkuuta 1938 Glenboro, Manitoba – 9. tammikuuta 2016 ) oli kanadalainen toimittaja ja poliitikko. Hän toimi kansanedustajana Kanadan parlamentissa vuosina 1988–2004. Hänet nimitettiin Manitoban varakuvernööriksi vuoden 2004 parlamenttivaalien alla.
Ramipriili
Kemialliset ominaisuudet
Ramipriili on optisesti aktiivinen yhdiste ja sen ominaiskiertokyky happamaksi tehdyssä etanoliliuoksessa on +33,2°.
Vaikutusmekanismi ja käyttökohteet
Ramipriilia käytetään korkean verenpaineen alentamiseen esimerkiksi sepelvaltimotautia tai diabetestä sairastavilla, sydämen vajaatoiminnan hoitamiseen ja sydäninfarktista toipuvilla potilailla. Ramipriili ehkäisee myös sydämen paksuuntumista ja sydäntapahtumia kuten infarktin riskiä.
Limbo (tanssi)
Limbo, jota kutsutaan myös ”rimanalitustanssiksi” oli alun perin rituaali, jota esitettiin hautajaisissa. 1960-luvulla sitä alettiin tanssia maailmalla esiintymislavoilla yleisön viihdyttämiseksi. Viime vuosina paremmuudesta kilpailua limboa tanssien on käytetty sosiaalisen alkukankeuden poistoon Karibian alueen ohella maailman muissakin trooppisissa lomakeskuksissa. Näissä kilpailuissa voittaja yleensä palkitaan.
Akráthi
Akráthi eli Arkádi (Αρκάδι) eli Megáli Akradiá (Μεγάλη Ακραδιά) on pieni Kreikan saari, joka kuuluu Kykladien saariryhmään ja sijaitsee Míloksen saaren pohjoispuolella. Saaren pinta-ala on noin 0,185 neliökilometriä ja se on asumaton (vuonna 2011). Hallinnollisesti Akráthi kuuluu Míloksen kuntaan, Míloksen alueyksikköön ja Etelä-Egean saarten alueeseen. Saaren länsipuolella sijaitsee Mikrí Akradián saari.
Ehdollinen todennäköisyys
Ehdollinen todennäköisyys voidaan perustella tilastollisella päättelyllä. Tarkastellaan koulun välitunnilla oppilaita, jotka ovat tyttöjä ja poikia. Laskettaessa saksankielen aloittajien suhteellista osuutta, jotka ovat tyttöjä, tarkoitetaan saksan aloittaja ehdolla, että oppilas on tyttö. Silloin pojat karsitaan pois ja lasketaan saksan aloittajat tyttöjen parista. Osoittajaan kirjataan niiden lukumäärä, jotka lukevat saksaa ja ovat tyttöjä (saksa ja tyttö). Nimittäjään kirjataan tyttöjen lukumäärä. Lauseessa ilmaistu ehdolla merkitään pystyviivalla saksa | tyttö. Todennäköisyys lasketaan vastaavasti
Aleksi Riikonen
Aleksanteri (Aleksi) Riikonen (22. joulukuuta 1937 Tihkovitsa, Hatsina, Inkeri – 17. maaliskuuta 2006 Outokumpu) oli neuvostoliittolainen Suomeen muuttanut harmonikkataiteilija, säveltäjä, sanoittaja ja musiikinopettaja.
Ferdinand VI
Ensenadan markiisin uudistukset
Itävallan perimyssodan aikana Espanjan sotilaallinen mahti kasvoi. Ensenadan markiisi pyrki vahvistamaan Espanjan laivastoa, koska hän piti laivaston asemaa keskeisenä. Tätä varten parannettiin Cádizin, Ferrolin, Cartagenan ja Havannan satamia. Muut valtiot, kuten Iso-Britannia, kokivat kuitenkin uhaksi Espanjan modernisoitumisen ja vahvistumisen Ensenadan markiisin toimien seurauksena.
Ulkopolitiikka ja Ensenadan karkotus
Etelä-Amerikassa Espanja ajautui konfliktiin Portugalin kanssa nykyisen Uruguayn alueella sijainneen Colonia de Sacramenton omistuksesta. Portugali oli pitänyt siirtokunnan omistuksen itsellään tavoitellessaan vapaata merenkulkuväylää Río de la Platalle. Sacramenton kautta kuitenkin britit harjoittivat salakuljetusta alueella. Vuonna 1750 Espanja ja Portugali pääsivät sopimukseen alueiden vaihtamisesta. Espanja sai Sacramenton ja Portugali alueita Amazonasista sekä etelämpää alueelta, jossa oli jesuiittojen ylläpitämiä guaranien suojelualueita. Espanjalaisten piti karkottaa jesuiitat, mikä johti 11 vuotta kestäneeseen guaranien kapinaan.
Herkules (sarjakuvahahmo)
Historia
Herkules on Zeuksen, Olympos-vuoren jumalien, olympiaanien kuninkaan poika. Herkuleksen äiti oli kuolevainen Alkmene, joka eli noin 3500 vuotta sitten muinaisessa Kreikassa.
Marijke Moser
Myös Marijken aviomies Albrecht oli olympiatason yleisurheilija.
Inkojen mytologia
Rukoilu
Inkat rukoilivat sekä hiljaa että ääneen. Jotkin rukoukset olivat saaneet tietyn muodon, ja vanhemmat opettivat niitä lapsilleen. Rukoukset suunnattiin joko virallisille jumalille tai sitten lukuisille ''huacille.
Uhraaminen
Inkat uhraasivat usealla eri tavalla ja useaan eri tarkoitukseen. Yleisimmin uhrattiin laamoja, marsuja, ruokaa tai chichaa. Laamoja valittiin värinsä, turkin jälkien ja villan perusteella tietylle jumalalle tai tiettyyn tarkoitukseen. Ruokaa ja juomaa uhrattiin usein kuolleille tai huacoille.
Foeke Booy
Valmennusura
Heinäkuussa 2007 Booy siirtyi Utrechtista saudiarabialaisen Al-Nassrin päävalmentajaksi. Booyn viisivuotinen päävalmentajakausi Utrechtissa oli seurahistorian menestyksekkäin ja päättyi yhdeksännelle sijalle kaudella 2006–2007.
Linus linjalla
thumb|right|200px|DVD-julkaisun kansikuva. Linus linjalla on italialainen sarjakuva ja TV-piirrossarja. Hahmo syntyi vuonna 1969, ja televisiosarjaa tehtiin vuosina 1971–1986. Piirroshahmon loi pilapiirtäjä Osvaldo Cavandoli (1920–2007) alias Cava. Televisiosarjaa esitettiin alun perin Italian yleisradioyhtiön RAI:n TV-kanavalla, sen jälkeen yli 40 muussa maassa. Sarjaa tehtiin kaikkiaan 90 jaksoa, ja ne ovat lyhyitä, yleensä noin 2½ minuutin mittaisia. Jaksoja esitettiin muun muassa ohjelmiston täytteenä ja mainosten välissä, ja suosion kasvettua niitä esitettiin myös elokuvateattereissa.
Sarjan idea syntyi alun perin vuonna 1969, kun Cavandoli suunnitteli mainoskampanjaa italialaiselle astiatehtaalle. Tuloksena oli isonenäinen piirroshahmo, joka on piirretty yhdellä viivalla siluettina. Hän on osa loputonta viivaa, ja hän kävelee sillä eteenpäin.
Kaksi vuotta myöhemmin oli vuorossa piirrossarja. Sarjassa Linus kohtaa erilaisia esteitä (esimerkiksi viiva päättyy kesken kaiken) ja vaatii tuohtuneena piirtäjältä korjausta tilanteeseen. Hahmon lisäksi kuvassa näkyy ajoittain piirtäjän käsi, kun tämä puuttuu asioihin. Taustaväri muuttuu tunnelman mukaisesti.
Piirrossarja palkittiin vuonna 1972 Annecyssa ja vuonna 1973 Zagrebissa. Sarjakuvaa on julkaistu useina kirjaversioina.
Hyönteismyrkky
Hyönteismyrkkyjen kehittämistavoitteet
Hyönteiset ovat olleet suuri kiusa sekä taloudellisesti että hygieenisesti, ja niitä vastaan on eri kulttuureissa käytetty varsin vaarallisiakin aineita. Systemaattisen tieteellisen kehitystyön tavoitteena on kuitenkin ollut löytää sellaisia vaikutusmekanismeja, jotka kohdistuisivat vain hyönteisiin, mutta eivät ihmisiin ja kotieläimiin. Koska keskeisimmät elintoiminnot ovat eri lajeilla periaatteessa melko samanlaisia, löytäminen ei ole ollut aivan helppoa. Ensimmäinen suuri lupaus näytti olevan DDT, joka on ihmiselle lähes myrkytön, koska se ei imeydy. Se todella olikin suuri edistysaskel ja sillä pystyttiin tehokkaasti vähentämään toisen maailmansodan aikana täiden levittämää pilkkukuumetta ja hyttysten levittämää malariaa. Keksinnön merkitystä osoittaa se, että Paul Müller sai siitä Nobelin palkinnon. Vähäisestä välittömästä myrkyllisyydestä seurasi kuitenkin aineen täysin holtiton käyttö. Se aiheutti erilaisia ekologisia haittoja alkaen lintujen kuolemista ja lisääntymishäiriöistä kalanpoikasten kuolemiseen hyönteisravinnon puutteeseen pienissä puroissa. Toisaalta DDT:stä luopuminen johti Yhdysvalloissa myrkytyskuolemien selvään lisääntymiseen, kun se korvattiin myrkyllisemmillä organofosfaateilla. Uudemmilla organofosfaateilla on saavutettu osittainen myrkyllisyysero hyönteisten ja nisäkkäiden välillä siihen perustuen, että esim. malationi ei ole itse myrkyllinen, vaan siitä hyönteisissä nopeasti muodostuva ja hitaasti hajoava malaoksoni. Ihmisessä ja muissa nisäkkäissä malaoksonia muodostuu malationista hitaasti, ja se hajoaa nopeasti, mikä vähentää aineen myrkyllisyyttä nisäkkäille ratkaisevasti. Myös uudemmat hyönteismyrkyt kuten pyretroidit ovat ihmisille melko myrkyttömiä
Non Stop
Non Stopissa seikkailivat
Piko ja Fantasio
Sammy Day (Berck; Raoul Cauvin)
Tintti (Hergé)
Varsijousi
Varsijousi keskiajan Euroopassa
Varsijousi oli ristiretkeläisten ”salainen ase”, ja se tuli Lähi-idässä tunnetuksi nimellä qaws Ferengi, ”frankkilainen jousi”. Ristiretkeläiset käyttivät sitä menestyksellisesti arabien ja turkmeenien ratsumiehiä vastaan - varsijousijalkamiehet kykenivät ampumaan tehokkaammin kuin ratsujousimiehet - ja varsijousilla oli ratkaiseva merkitys Arsufin voitossa 1191 sekä Pyhän Maan takaisinvaltaamisessa. Frankkien varsijousimiehet olivat arabimaailmassa hyvin haluttuja palkkasotureita, varsinkin arabien taistellessa mongoleja vastaan 1200-luvulla. Varsijousta käytettiin usein myös ratsailla, varsinkin Saksassa ja Skandinaviassa. Länsimaissa varsijousi vanheni sota-aseena tuliaseiden kehittyessä 1500-luvun puolessavälissä, mutta vielä kolmikymmenvuotisessa sodassa 1600-luvun alkupuolella olivat sekä pitkäjousi että varsijousi satunnaisessa käytössä.
Varsijousi kirjallisuudessa
Kalevalassa Joukahainen ampuu Väinämöistä väijyksistä varsijousella.
Jacques Aubert
Jacques Aubert (30. syyskuuta 1689 Pariisi – 18. toukokuuta 1753 Belleville) oli ranskalainen barokkisäveltäjä ja viulisti. Hän oli vuodesta 1719 lähtien Bourbonin herttuan palveluksessa. Aubert sävelsi muun muassa viulukonserttoja, kamarimusiikkia ja baletteja. Hänen poikansa Abbé Aubert oli näytelmäkirjailija.
Max-Morlock-Stadion
MM-kilpailuissa Franken-Stadion-nimellä esiintyvällä stadionilla pelattiin viisi ottelua: neljä alkusarjaottelua ja yksi ensimmäisen pudotuspelikierroksen ottelu.
270 Park Avenue
Lähteet
40.7558°N, -73.9754°W
Meänmaan lippu
Lipun vihkimisellä haluttiin symbolisesti yhdistää Tornionlaakso eli Meänmaa, joka jaettiin kahden valtion, Ruotsin ja Venäjän kesken vuonna 1809 Haminan rauhassa. Meänmaalaisten liputuspäiväksi on päätetty 15. heinäkuuta molemmilla puolin jokea.
Hopseidet
Hopseidet on kannas Gamvikin ja Lebesbyn kunnissa, Finnmarkissa.
Smarhon
Smarhon (, IPA: [smarˈɣonʲ]) eli Smorgon on pienehkö kaupunki ja samanniminen piiri Hrodnan alueella Valko-Venäjän länsiosissa. Kaupungin väkiluku on 36 700 ja koko piirin 56 900.
Sonic the Hedgehog: The Movie
Sonic vastaan Metal Sonic
Sonic herää metsästä. Hän tajuaa Metal Sonicin tietävän kaiken, mitä hän tietää, tekee tai on tehnyt. Hän suuntaa presidentin talolle ja kuulee kaiken koskien tätä jäätikködilemmaa, jonka piti olla vain Knucklesin ja presidentin välinen asia. Sonic suuntaa suoraan kohti jäätiköitä ja Metal Sonicia. Tails ja Knuckles saapuvat paikalle korjatulla Tornadolla. Myös Eggman saapuu Saran kanssa jäätikölle. Sonic kohtaa Metal Sonicin uudelleen ja he taistelevat pitkään. Sara putoaa Eggmanin aluksen kyydistä, mutta Knucklesin onnistuu pelastaa hänet. Metal Sonic pitää Sonicia pinteessä, mutta Tails vapauttaa hänet hipaisemalla Metalia Tornadon siivenkärjellä. Eggman raivostuu ja ampuu Tailsin perään kaksi ohjusta, joista toinen osuu. Metal saa kuristusotteen Sonicista, mutta onneksi Tailsin onnistuu ylikuormittaa Metal Sonic Sonicin tunteilla, ja Sonic voittaa hänet väliaikaisesti. Samaan aikaan presidentti saapuu paikalle ilma-aluksellaan, joka törmää jääseinään lähelle magmapurkausta, muodostaen kraatterin. Tails ja Knuckles yrittävät vapauttaa presidentin rikkomalla aluksen kabiinin, kunnes Sonicin iskemä Metal Sonic iskeytyy alukseen räjäyttäen sen. Pahoin vaurioitunut Metal Sonic pelastaa Presidentin. Sonic tajuaa, että Metal Sonicilla on myös tunteet, koska se on ohjelmoitu Sonicin persoonallisuudella ja ajatuksilla. Kivenpalanen pudottaa Metalin kraatteriin, ja Sonicin pelastusyrityksestä huolimatta Metal sulattautuu laavaan kerrottuaan, että Soniceja on vain yksi. Lopuksi Eggman toteaa, että hänellä on edelleen Sonicin tiedot tallella levyllä uuden Metal Sonicin rakentamista varten. Toinen hänen ohjuksistaan tulee takaisin ja räjäyttää levykkeen. Knuckles kostaa Sonicille sen että hän putosi hänen päänsä päälle taistelun aikana, ja Sonic lähtee muut perässään takaa-ajoon.
Kenraalibasso
Termejä kenraalibasso, harmoniaoppi ja basso continuo käytetään joskus tarkoittaen samaa asiaa.
Mummin Kullat
Yhtyeen tunnuksenomaisena piirteenä on moniääninen laulu. Sanoitusten tematiikassa käsitellään usein arkisilla esimerkeillä huolia ympäristöstä ja mielenterveydestä.
Vesuri Productions
Vesuri Productionsin elokuvat Metsuri, Metsurin paluu ja Kuolleiden talvi on esitetty Diggarilla. Ryhmästä on myös lyhyitä dokumentteja Yleisradion Mediakompassissa.
Crusader (pelisarja)
Juoni
Pelit sijoittuvat tulevaisuuteen, jossa kaikki valta on siirtynyt superyhtiölle. (World Economic Consortium. WEC) WEC:n hirmuvaltaa vastustaa joukko kapinallisia, jotka kutsuvat itseään yksinkertaisesti nimellä "Resistance", Vastarinta.
Suojeluskuntain päällystökoulu
Alue Tuusulassa
Alueella toimii nykyisin Maanpuolustuskoulutusyhdistys.
Panaman maantiede
Maan keskiosan läpi kulkee vuorijono, jossa on katkos Panaman kanavalla olevan painanteen kohdalla. Tähän vuoristoon kuuluu tulivuori Barú. Maan keskiosassa on Panaman kannas, jonka kohdalla Atlantin ja Tyynenmeren välissä on vain 55 kilomtriä maata. Tällä alueella on alankoalueita, joilla on soita.
Hallandin rannikon moreenimuodostumat
Hallandin rannikon moreenimuodostumat ovat ryhmä reunamuodostumia, jotka seuraavat Etelä-Ruotsin länsirannikkoa Göteborgista Hallandin lääniin. Ne kuuluvat laajempaan noin 100 kilometriä pitkään ja noin 15 kilometriä leveään moreenimuodostumakenttään. Moreenimuodostumat ovat syntyneet noin 17 000 vuotta sitten ja ne ovatkin Ruotsin vanhimmat reunamuodostumat.
Thomesto
Historiaa
1990-luvulla Thomesto eteni voimakkaasti Venäjän ja Itä-Euroopan markkinoilla ja perusti kymmenkunta puunhankinnan yhteisyritystä Venäjälle, Valko-Venäjälle, Ukrainaan ja Baltian maihin. Toiminta jäi kuitenkin tappiolliseksi, syinä L. J. Jouhkin mukaan muun muassa huono kysyntätilanne sekä Venäjän sekavat olot, kuten lastivarkaudet sekä mielivaltaisuus tullauksessa ja verotuksessa. Tammikuussa 1997 Jouhkien omaisuutta hoiti kaikkiaan yksitoista yritystä, tärkeimpinä pitkäaikaisia pääomasijoituksia tehneet Dreadnought Finance, Thominvest ja Thomproperties. Niiden hoitamien salkkujen arvo oli yli 400 miljoonaa markkaa. Lyhytaikaisia sijoituksia varten oli Thominvestin tytäryhtiö Vesuvius.
Naulakkoyhteisöt
Naulakkoyhteisöt tai karnevaaliyhteisöt ovat tilapäisiä spektaakkelimaisia ihmisten muodostamia yhteenliittymiä. Käsitteen otti käyttöön sosiologi Bauman kirjassaan Notkea moderni (2002). Bauman pitää esimerkkeinä naulakkoyhteisöistä tunnepitoisia mediaspektaakkeleita, jotka luovat vahvaa yhteenkuuluvuuden tunnetta lyhyeksi aikaa. Tämä kuitenkin purkautuu nopeasti ja asian uutuusarvo katoaa. Myös Tosi-TV ohjelmat muodostavat sekä osanottajille ja katsojille omanlaisensa naulakkoyhteisön.
Zemidjan
Zemidjan (tai zem tai Zemi-john) on eräänlainen taksi Beninissä ja Togossa Länsi-Afrikassa. Zemidjanit ovat moottoripyöriä, jotka kuljettavat matkustajia kaupungeissa ja kylissä.
Elokuvatuottaja
Tuottaja ja elokuvatuotanto
Koska tuottaja vastaa elokuvasta rahoittajille ja yhteistyökumppaneille, hän myös päättää sen valmistumisesta ja lopullisesta muodosta. Tämä ei tarkoita, että tuottaja leikkaisi elokuvan uudelleen tai ”jyräisi” leikkaajan tai ohjaajan näkemykset päätöstensä alle, vaan sitä, että tuottaja asettaa rajat, joissa elokuvan tulee valmistua (ns. ”final cut” -oikeus). Esimerkiksi leikkauspäiviin budjetoidut palkkavarat asettavat leikkaukselle ohjeelliset ajalliset puitteet.
Neuvostoliiton kirjailijaliitto
Kirjailijaliitto julkaisi lehteä Literaturnaja gazeta. Mikäli kirjailijat poikkesivat sosialistisesta realismista, heitä arvosteltiin lehdessä. Vakavien rikkomusten vuoksi saattoi tulla erotetuksi kirjailijaliitosta, minkä jälkeen virallinen julkaisutoiminta oli mahdotonta. Erotettujen joukossa on Nobel-kirjailija Boris Pasternak.
Kiasma
Tukisäätiö
Helmikuussa 2008 perustettiin Kiasman tukisäätiö, jonka tehtävänä on tukea näyttely- ja julkaisutoimintaa sekä museon kokoelmien kartuttamista. Säätiön välityksellä museon on mahdollista ottaa vastaan taide-, raha- ja testamenttilahjoituksia. Säätiön tarkoitus on vahvistaa muun muassa dialogia suomalaisten taiteen keräilijöiden ja Kiasman välillä. Säätiön perustamiseen päädyttiin, koska nähtiin, että museon saama julkinen rahoitus ei ole kasvanut. Mallia on otettu muista maista, muun muassa 40 vuotta Kiasmaa vanhempi Tukholman Moderna Museet (jonka nykyinen rakennus on samalta vuodelta kuin Kiasma, eli 1998) on jo aiemmin kääntynyt keräilijöiden ja Ruotsin talouselämän vaikuttajien puoleen.
Johtajavalinta 2010
Helmikuussa 2010 Valtion taidemuseo esitti 12 hakijasta parhaaksi Pariisin Suomi-instituutin johtajan, filosofian tohtori Marja Sakarin. Kulttuuri- ja urheiluministeri Stefan Wallin valitsi kuitenkin tehtävään Kiasmassa johtajan sijaisena toimineen filosofian kandidaatti Pirkko Siitarin. Hän siirtyi johtajaksi Kiasman kokoelmaintendentin tehtävästä. Nimitys herätti keskustelua julkisuudessa. MTV3 Uutisten toimittaja Merja Sundströmin mukaan taustalla on poliittinen valtataistelu. Hänen mukaansa Sakari edustaa vasemmistolaisempaa näkemystä ja Kiasman ensimmäisen johtajan Tuula Arkion linjaa. Sundström toteaa, että Ruotsalaista Kansanpuoluetta edustavalle Wallinille Siitarin ilmeisesti arellilaisempi linja oli mieluisampi. .
Valentyn Kostenko
Kostenko sai sävellyksiinsä vaikutteita aikakauden eurooppalaisesta musiikista. Hänen tuotantoonsa kuuluvat muun muassa oopperat Karmeljuk ja Nazar Stodolja (perustuu Taras Ševtšenkon näytelmään), baletti Aron herääminen, sinfonia Vuosi 1917, sarja sinfoniaorkesterille sekä pienempiä sävellyksiä. Hän julkaisi myös tieteellisiä tutkimuksia Pavlo Senytsjasta (1922), kansanmusiikin asemasta ukrainalaisessa musiikissa (1928) ja saksalaisen ekspressionismin vaikutuksesta ukrainalaiseen musiikkiin (1929). Hän laati oppikirjan musiikinteoriasta.
Bernd Schuster
Bernd Schuster (s. 22. joulukuuta 1959 Augsburg, Saksa) on saksalainen entinen jalkapalloilija ja nykyinen valmentaja.
Ura pelaajana
Schuster pelasi vuosina 1980–1984 Saksan maajoukkueessa 21 ottelua ja teki niissä neljä maalia. Hän saavutti Euroopan-mestaruuden vuonna 1980. Keskikentällä pelannut Schuster edusti seuratasolla Kölniä, Barcelonaa, Real Madridia, Atlético Madridia, Bayer Leverkusenia ja Universidadia. Barcelonassa hän voitti Cup-voittajien cupin vuonna 1982 ja Espanjan pääsarjamestaruuden vuonna 1985 sekä Real Madridissa Espanjan pääsarjamestaruuden vuosina 1989 ja 1990.
Scuderia Ferrari
Historia
Alkujaan Scuderia Ferrari oli nimi Alfa Romeon kilpailutallille, jota Enzo Ferrari johti vuosina 1929–1938. Ennen johtoportaaseen siirtymistä Ferrari oli toiminut autonsuunnittelijana sekä myös ajanut tuossa kilpatallissa 1924–1929.
Fangion ja Hawthornin aikakausi
50-luvun puolta väliä hallitsi Juan Manuel Fangio. Hän oli voittanut mestaruuden 1951 ja 1954–55, joten Ferrari halusi hänet leiriinsä. Kausi 1956 oli Fangiolle hankala, sillä tämä nousi kunnolla taistelemaan mestaruudesta vasta voitettuaan kauden loppupuoliskolla ajetut Britannian ja Saksan GP:t. Kauden päätöskisassa Italian GP:ssä Fangion matka päättyi jo varhain kisassa, mutta hänen tallikaverinsa Peter Collins lahjoitti autonsa hänelle, mikä oli vielä 50-luvulla sallittua. Fangio ajoi kisassa toiseksi ja koska pisteet sääntöjen mukaan jaettiin, saivat Collins ja Fangio molemmat kolme pistettä normaalin kuuden sijaan ja Fangio oli maailmanmestari. Erikoista sinänsä oli se, että ellei Collins olisi antanut autoaan Fangiolle, olisi hän itse ollut mestari.
1980-luku
Pironi ei kokenut samanlaista kohtaloa kuin ex-tallikaverinsa Villeneuve, vaan "säästyi pelkillä" jalanmurtumilla ja hänen kohtalonaan oli loppukauden viettäminen sairaalassa. Kauden kolmanneksi viimeisen osakilpailun, Sveitsin GP:n jälkeen Keke Rosberg nousi sarjan johtoon otettuaan vasta tuossa kisassa kauden ja uransa avausvoiton. Rosberg voitti lopulta sen kauden maailmanmestaruuden. Pironin F1-ura päättyi kauden loputtua, mutta silti Ferrari voitti valmistajien maailmanmestaruuden. Kauden jälkeen alkoi Ferrarin pitkä kuivakausi (1990-luvun puoleenväliin asti) ja talli joutui seuraamaan kun McLaren ja Williams dominoivat vuorotellen F1-sarjaa. Elokuussa 1988 tallin perustaja Enzo Ferrari kuoli 90-vuotiaana ja kuukautta myöhemmin tallin kotikilpailussa Italian GP:ssä Ferrari-kuljettajat Gerhard Berger ja Michele Alboreto ajoivat McLarenin ylivoimaisesti hallitsemalla kaudella yllätykselliseen kaksoisvoittoon.
1996–2006: Michael Schumacherin aika
Vihdoin kaudella 2000 Schumacher voitti ensimmäisen mestaruutensa Ferrarin riveissä ja saavutti kauden aikana yhdeksän voittoa. Mestaruuskamppailu Mika Häkkisen kanssa ratkesi vahvaan loppukauteen: Schumacher voitti kauden viimeiset neljä kilpailua ja hän varmisti mestaruutensa jo ennen kauden päättävää osakilpailua. Kaudella 2001 Schumacher oli ylivoimainen Ferrari F2001 -autollaan, kun hän voitti mestaruuden jo kauden viidenneksi viimeisessä kilpailussa Unkarin GP:ssä. Kausi 2002 oli Schumacherille vieläkin huikeampi: mestaruus ratkesi jo kauden seitsemänneksi viimeisessä kilpailussa Ranskan GP:ssä, ja Schumacher voitti peräti 11 kauden 17 kilpailusta (Itävallan GP:stä saatu voitto tallimääräyksellä sai FIA:n pohtimaan niiden kieltämistä). Viides mestaruus tiesi samalla sitä, että hän siirtyi Juan Manuel Fangion rinnalle eniten mestaruuksia voittaneena kuljettajana.
2015– Ferrarin uusi alku
Kausi alkoi tallin osalta vaihtelevasti. Leclerc ajoi avausosakilpailussa muiden kuljettajien epäonnen myötä toiseksi, mutta Steiermarkin osakilpailussa hän ja Vettel kolaroivat keskenään avauskierroksella, jonka takia he joutuivat keskeyttämään jo ensimmäisten kierrosten aikana. Britannian GP:ssä Leclerc nousi kolmanneksi Valtteri Bottaksen rengasrikon myötä. Unkarin kilpailussa puuttuneen kilpailukyvyn vuoksi talli aloitti parempien kilpailutulosten toivossa organisaatiouudistustensa laatimisen tekniselle osastolle. Turkin GP:ssä Vettel ajoi kauden ainoan palkintosijansa ollen kolmas. Talli saavutti kauden aikana 131 pistettä sijoittuen MM-sarjan kuudenneksi. Sijoitus oli tilastollisesti tallin huonoin sitten kauden 1980.
Kaudella 2021 tallin kuljettajina ajoivat Carlos Sainz ja Charles Leclerc. Leclerc saavutti kaksi paalupaikkaa Monacon GP:stä, johon hän ei pystynyt starttaamaan teknisen vian takia ja Azerbaidžanin GP:stä ja yhden palkintosijan ollen toinen Britannian GP:ssä, jota hän johti vielä ennen toiseksi viimeistä kierrosta, kunnes Hamilton onnistui ohittamaan hänet. Sainz saavutti kauden aikana neljä palkintosijaa ollen parhaimmillaan toinen Monacon GP:ssä. Talli sijoittui valmistajien sarjan kolmanneksi keräten 323,5 pistettä.
Nuutti
Nuutinpäivä on kansanomaisesti tärkeä merkkipäivä, johon jouluajan on katsottu päättyvän, kuten osoittaa sananparsi: ”Hyvä Tuomas joulun tuopi, paha Nuutti pois sen viepi.” Vanhojen lakien mukaan joulurauha kesti 20 päivää ja päättyi siten 13. tammikuuta. Päivän perinteisiin kuuluvat eräillä alueilla Länsi-Suomessa myös nuuttipukit.
FS Justice (1904)
Palvelus
Ensimmäisen maailmansodan alkaessa alus oli Ranskan Välimeren laivaston 2. laivueen 1. viirikössä yhdessä sisaraluksensa Démocratien kanssa. Alukset suojasivat aluksi XIX armeijakunnan siirron Algeriasta Ranskaan. Sen jälkeen tärkein tehtävä oli estää Itävalta-Unkarin laivaston pääsy Adrianmereltä. Vuonna 1914 alus osallistui Antivarin taisteluun, jossa upotettiin SMS Zenta. Ranskan laivaston taistelulaivat tulittivat tämän jälkeen Cattaroa houkutellakseen tuloksetta Itävalta-Unkarin laivaston taisteluun.
Korkeakoulu
Ammattikorkeakoulut
Ammattikorkeakoululaki säätää ammattikorkeakouluille kolme tehtävää: opetuksen lisäksi ammattikorkeakoulujen tehtäviä ovat tutkimus- ja kehitystyö sekä alueellinen kehittäminen. Ammattikorkeakoulut pyrkivät kouluttamaan alueensa työnantajien tarpeisiin vastaavaa työvoimaa asiantuntija-, suunnittelu-, kehittämis- ja esimiestehtäviin sekä osallistumaan tutkimus-, innovaatio- ja tuotekehitystoimintaan yhdessä alueensa yritysten ja muiden toimijoiden kanssa.
Jean Leduc
Jean Leduc (14. kesäkuuta 1910 Montreal – 15. huhtikuuta 2008 Mont-Saint-Hilaire) oli kanadalainen pianisti ja urkuri. Hän oli Roland Leducin veli ja Pierre Rollandin serkku. Opiskeltuaan pianonsoittoa Victoria Cartierin ja Romain-Octave Pelletierin johdolla vuosina 1922–1927, minkä jälkeen hän jatkoi opiskelua vuoteen 1930 Pariisissa Paul Loyonnetin ja Marcel Duprén sekä sitten vuoteen 1932 Hollywoodissa E. Robert Schmitzin johdolla. Hän soitti urkuja kirkossa Montrealin lähistöllä jo 13-vuotiaana.
Neuvostomiehityksen museo (Tbilisi)
Näyttely
Neuvostomiehityksen museon pysyvä näyttely käsittää arkistodokumentteja sekä kuva- ja videomateriaalia, jotka noudattelevat Georgian historian aikajanaa lyhytaikaisesta itsenäisestä tasavallasta vuosina 1918–1921 Puna-armeijan hyökkäykseen itsenäisyyttä puolustavia mielenosoittajia kohtaan vuonna 1989 ja Georgian itsenäisyysjulistukeen vuonna 1991. Muihin näyttelyesineisiin sisältyy toisinajattelijoiden kuulustelupöytäkirjoja, teloitus- ja karkotusmääräyksiä, sorrettujen henkilöiden esittelyjä ja esineitä neuvostokauden vankiselleistä. Sen lisäksi, että museossa esitellään KGB:n ja kommunistisen puolueen asiakirjoja, joita Georgiaan jäi Neuvostoliiton hajoamisen jälkeen, monet järjestöt ja toisinajattelijoiden perheet ovat lahjoittaneet museolle aineistoa. Museo julkaisee kokoelmateoksia teemoittain ja kutsuu säännöllisesti historioitsijoita luennoimaan Georgian 1900-luvun historiasta.
Reaktioita
Maaliskuussa 2007 Ukrainan presidentti Viktor Juštšenko vieraili museossa ja ehdotti samantyyppisen museon avaamista Ukrainaan.
Newark (Delaware)
Delawaren yliopisto toimii Newarkissa. Siellä on yli 16 000 perusopiskelijaa ja kolmetuhatta jatko-opiskelijaa.
Painonnosto kesäolympialaisissa 2020 – naisten 64 kg
Karsinnat
Olympialaisiin pääsi 14 urheilijaa. Kahdeksan urheilijaa valittiin IWF:n maailmanlaajuisen rankingin perusteella. Viisi urheilijaa valittiin maanosien (Aasia, Afrikka, Amerikka, Eurooppa, Osenia) sisäisten rankingien perusteella siten, että maanosasta pääsi yksi urheilija olympialaisiin. Rankingit tarkastettiin 30. huhtikuuta 2021. Viimeinen paikka oli varattu joko isäntämaa Japanille tai se täytettiin erillisellä kutsulla. Yhdestä maasta sai osallistua korkeintaan yksi urheilija yhteen painoluokkaan. Samoin yhdestä maasta sai osallistua korkeintaan neljä urheilijaa yhden sukupuolen painoluokkiin maailmanlaajuisten rankingin perusteella. Maanosien paikoista sai osallistua korkeintaan kolme urheilijaa yhden sukupuolen painoluokkiin.
Profumo-skandaali
Skandaali
Keelerin kertomuksista ja turvallisuuspalvelun selvityksistä ilmeni, että Profumo ja Ivanov olivat vierailleet samoina päivinä lyhyin väliajoin Keelerin luona. Saatiin myös selville, että Ivanov oli antanut Keelerin tehtäväksi hankkia ministeriltä yksityiskohtaisia tietoja Naton suunnitelmista Länsi-Saksan ydinaseistamiseksi. Sotaministerin ja Neuvostoliiton sotilasattašean suhde saman naisen kanssa oli kylmän sodan kuumimpina vuosina liikaa. On arveltu, että KGB tilasi Keelerin houkuttelemaan Profumon ansaan. Tätä tekniikkaa sanotaan ”hunajapurkiksi”.
Ward sai syytteen parituksesta, mutta ennen tuomiota hän teki itsemurhan ottamalla yliannostuksen unilääkkeillä. Keeleriä ei voitu osoittaa vakoilijaksi. Hän sai 9 kk:n vankeustuomion. Ministeri Profumoa ei syytetty mistään. Skandaalin uuvuttama pääministeri Macmillan erosi lokakuussa 1963 ja hänen seuraajakseen tuli Alec Douglas-Home.
Mazda CX-7
Mazda CX-7 on Mazdan crossover-SUV eli katumaasturi, joka esiteltiin mallivuodeksi 2007 ja jota valmistettiin vuoteen 2012 saakka. Auto on MX-Crossport-konseptiauton tuotantoversio, joka valmistettiin Japanin Hiroshimassa. Auto esiteltiin ensimmäisen kerran julkisuudessa vuoden 2006 New Yorkin autonäyttelyssä, ja tuotanto alkoi nopeasti esittelyn jälkeen Mazdan U2-tehtaassa. Euroopan ensiesittely tapahtui syksyllä 2006 Pariisin autonäyttelyssä. Pohjois-Amerikan markkinoille auto tuli jo toukokuussa 2006 ja Japanissa myöhemmin saman vuoden joulukuussa. Suomessa ensimmäiset autot tulivat jälleenmyyjille syyskuussa 2007.
Luettelo televisiosarjan Salatut elämät oheismateriaaleista
Spin-off -sarjat
Salatuista elämistä on tehty tähän mennessä kaksitoista sarjan omasta juonesta irrallista internetissä esitettyä minisarjaa. Sarjasta on tehty myös joulukuussa 2012 ensi-iltansa saanut elokuva, jonka jatko-osa sai ensi-iltansa joulukuussa 2014.
Romeo & Rafael Desperados
Ensimmäinen Salatuista elämistä tehty spin-off-sarja on nimeltään Romeo & Rafael Desperados. Sarjassa seurattiin Romeo (es. Constantinos Mavromichalis) ja Rafael Aron (es. Sami Ristiniemi) pakomatkaa. Veljeksillä oli paljon rahaa, mutta ne hupenivat heidän joutuessaan pikkurikollisten huijaamiksi.
Satula
Sarjassa Ulla (es. Maija-Liisa Peuhu) on lähettänyt Jannen ja Talen auttamaan serkkuaan Ulpua (es. Maija-Liisa Peuhu) pieneen maalaiskylään. Retken alussa joku kuitenkin yrittää vahingoittaa heitä. Maalaiskylässä he tapaavat outojen asukkaiden lisäksi myös Aino Kaukovaaran.
Luettelo diplomaattisista edustustoista Turkissa
Pääkonsulaatit / Konsulaatit
Kars
Luettelo televisiosarjan Salatut elämät oheismateriaaleista
Viikon kurkistus
Viikon kurkistus on perjantaisin kello 20 julkaistava vajaan minuutin mittainen kooste paljastuksista seuraavaan viikkoon. Yleensä videossa näytetään pätkiä, jotka jäävät epäselväksi videon katsomisen perusteella tai vaikuttavat seuraavan viikkoon merkittävästi. Videossa on yleensä 4-6 pätkää.
Kommentoidaan päätösjaksoja
Kommentoidaan päätösjaksoja on YouTube-sarja, jossa Salattujen elämien näyttelijät katsovat ja kommentoivat vanhojen päätösjaksojen tapahtumia. Ensimmäisessä osassa katsojina toimivat Tiia Elg, Esko Kovero ja Teemu Lehtilä. Toisessa osassa katsojina toimivat Sara Parikka, Pete Lattu ja Sami Uotila. Kolmannessa osassa katsojina toimivat Pete Lattu, Jasmin Voutilainen ja Inkeri Mertanen, lopuissa kohdissa Mikko Parikka, Roope Puhakka ja Aaron Bojang. Neljännessä osassa katsojina toimivat Johanna Puhakka, Miikka Wallin ja Maarit Poussa. Viidennessä osassa katsojina toimivat Hemmo Karja ja Emil Hallberg.
DVD-julkaisut
Sarjaa aloitettiin julkaisemaan loppuvuodesta 2011 40–50 jakson DVD-bokseissa. Neljä ensimmäistä boksia sisälsi jaksot 1–180, jotka olivat esitetty alun perin vuonna 1999. Toukokuusta 2013 lähtien DVD:illä on julkaistu jaksoja, jotka ovat esitetty televisiossa vuodesta 2009 alkaen, koska sarjan alkupään jaksojen DVD-julkaisu ei ole saanut kaikkien tarvittavien osapuolten hyväksyntää.
Victor Ortiz
NABO:n ylemmän kevytsarjan mestaruus
Ortiz puolusti ensimmäisen kerran mestaruutta Jeffrey Restoa vastaan 6. joulukuuta 2008 Oscar De La Hoya vs. Manny Pacquiao -tapahtumassa. Hän onnistui puolustamaan mestaruuttaan pudotettuaan vastustajansa kanveesiin kahdesti ensimmäisen erän aikana ja kerran toisessa erässä. Resto onnistui nousemaan kolmesti ylös luvunlaskennan aikana, mutta tuomari katsoi Reston saaneen tarpeeksi osumia ettei kykenisi enää jatkamaan. Ortiz julistettiin voittajaksi teknisellä tyrmäyksellä. Voiton myötä ESPN nimesi hänet vuoden lupaukseksi.
Siirtyminen välisarjaan ja WBC:n mestaruus
16. huhtikuuta 2011 Ortiz otteli hallitsevaa WBC:n välisarjan mestaria Andre Bertoa vastaan Foxwoods Resort Casinolla. Berto oli The Ring -lehden mukaan rankattu maailman kolmanneksi parhaaksi välisarjan ottelijaksi, joka puolusti mestaruuttaan nyt kuudennen kerran. Ortiz sitä vastoin oli ilman ranking sijoitusta otellessaan ensimmäistä kertaa välisarjassa. Ortiz voitti mestaruuden tuomariäänin (115–110, 114–112, 114–111). The Ring -lehti valitsi ottelun vuoden 2011 nyrkkeilyotteluksi. Ottelun jälkeen Ortiz nousi The Ring -lehden maailmanrankingissa kolmanneksi parhaaksi välisarjan nyrkkeilijäksi, kun Berto putosi viidenneksi.
2015–
Ortiz kohtasi Don Haskins Centerissä muun muassa entisen IBF-liiton välisarjan mestarin Devon Alexanderin. Helmikuussa 2018 käyty ottelu päättyi tasapeliin.
Muualla
Ortiz on pelattavana hahmona nyrkkeilypeleissä Fight Night Round 4 (2009) ja Fight Night Champion (2011).
Gerald Asamoah
Gerald Asamoah (s. 3. lokakuuta 1978 Mampong, Ghana) on saksalainen ghanalaissyntyinen jalkapalloilija.
Aitotäpläperhoset
Piirteitä
Aitotäpläperhoset ovat tavallisesti värikkäitä ja voimakaskontrastisia, pieniä tai keskikokoisia päiväperhosia. Aikuisia perhosia käy usein kukilla imemässä mettä, mutta niille maistuvat myös käyneet hedelmät ja jopa raatojen nesteet. Taksonomisesti ne ovat hieman hajanainen ryhmä, joiden selkeimmät yhdistävät tuntomerkit ovat toukissa, mutta yhteys erityisesti häiveperhosiin sekä haapa- ja luotsiperhosiin on ollut jossain määrin epäselvä. Nykyään molekyylibiologinen tutkimus on selventänyt alaheimon osien keskinäisiä suhteita, mutta etenkin pienten sukujen Kallimoides, Vanessula, Rhinopalpa ja Pycina yhteys muihin aitotäpläperhossukuihin on edelleen tuntematon.
Audi A3 (2012)
Audi A3 Typ 8V (2012–2020)
Kolmannen sukupolven Audi A3 esiteltiin Geneven autonäyttelyssä keväällä 2012. Se oli ensimmäinen automalli, jossa käytettiin Volkswagen Groupin uutta modulaarista MQB-pohjalevyrakennetta. Hatchback-korimallia seurasi neliovinen sedan, joka esiteltiin New Yorkin autonäyttelyssä keväällä 2013. Samana vuonna esiteltiin myös kangaskattoinen Audi A3 Cabriolet. Syksyllä 2014 tuli lisäksi myyntiin ladattava hybridimalli E-tron. A3 voitti World Car of the Year 2014 -palkinnon. vasen|pienoiskuva|Audi A3 Sportback Vuoden 2012 Euro NCAP -kolaritestistä A3 sai tulokseksi täydet viisi tähteä. vasen|pienoiskuva|Sedan-korinen Audi A3. Vuonna 2016 Audi A3 koki pienen kasvojenkohotuksen, jossa se sai muun muassa uudet ajovalot ja leveämmän etusäleikön. Uutena moottorina oli turboahdettu kolmesylinterinen 1,0-litrainen (116 hv) bensiinimoottori. vasen|pienoiskuva|Audi A3 Cabriolet alt=|vasen|pienoiskuva|Facelift-mallin Audi A3 Typ 8V.
Ruutananlammi
Maantiede
Järven rantaviiva on 0,33 kilometriä pitkä ja ranta on pääosin moreeni- ja kalliopohjaista metsämaastoa. Etelässä on metsäistä suota. Rannat ovat rakentamattomia eikä sinne johda teitä.
Sepp Maier
Saavutukset
Maaliskuussa 2004 Pelé nimesi Maierin FIFA 100:aan, eli luetteloon 125 parhaasta elävästä jalkapalloilijasta.
CircleMUD
CircleMUD on DikuMUDista kehitetty MUD-pelityyppi ja -ohjelmisto. Se on pääsääntöisesti pyrkinyt säilyttämään alkuperäisen Dikun tunnelman ja käyttöliittymän, mutta muuten siihen on lisätty erilaisia ominaisuuksia, pelimaailmaa on laajennettu, ja palvelinohjelman lähdekoodia on muutettu joustavammaksi ja selkeämmäksi, eli helpommin muokattavaksi. Ohjelmisto on saatavilla muun muassa monille Unix-varianteille, Microsoft Windowsille, OS/2:lle, joillekin Macintosh-järjestelmille, OpenVMS:lle ja Amiga-tietokoneille.
CircleMUDin ensimmäinen versio julkaistiin vuonna 1993, ja projektin alkuperäinen ja huomattavin kehittäjä oli yhdysvaltalainen Jeremy Elson, joka vuonna 2009 työskentelee tutkijana Microsoftilla.
Sally Kipyego
Kipyego sijoittui Oostenden maastojuoksun MM-kilpailuissa 2001 tyttöjen sarjassa kahdeksanneksi. Joukkuekilpailussa Kenia sai hopeaa. Hän voitti NCAA:n mestaruuden 5 000 metrillä 2008, 10 000 metrillä 2007 ja maastojuoksussa 2006, 2007 ja 2008 sekä sisäratojen NCAA:n mestaruuden 3 000 metrillä 2007 ja 5 000 metrillä 2007, 2008 ja 2009.
Kipyego sai elokuussa 2019 Yhdysvaltain edustusoikeuden. Helmikuussa 2020 hän sijoittui kolmanneksi maratonjuoksun Yhdysvaltain olympiakarsintakilpailussa ja tuli valituksi Yhdysvaltain joukkueeseen Tokion olympialaisiin. Seuraavalle vuodelle siirtyneissä Tokion kisoissa hän oli maratonilla seitsemästoista.
Mitsubishi Outlander
Ensimmäinen sukupolvi (2001–2006)
thumb|left|Mitsubishi Outlander (2003-2006) (USA)
Mitsubishi Airtek esiteltiin Japanissa kesäkuussa 2001. Moottorivaihtoehtoina oli 2,0- (93 kW) tai 2,4-litrainen R4. Viskokytkimellä toimivan nelivetoisen mallin lisäksi saatavilla oli pelkkä etuveto. Vuonna 2003 auto nimettiin Outlanderiksi, kun aloitettiin sen vienti Japanin ulkopuolelle, myös Suomeen. Tarjolla oli vain bensiinimoottoreita.
Ladattava hybridi
Outlander PHEV on Mitsubishin ensimmäinen ladattava hybridi-malli, jossa yhdistyvät sähköauton ja polttomoottorikäyttöisen ajoneuvon ominaisuudet. Outlander PHEV saapui Suomeen syksyllä 2013.
Empiretyyli
Piirteet
thumb|Empiressä suosittuja siivekkäitä leijonia pöydänjalkoina. Empiretyylissä pyrittiin juhlalliseen vaikutelmaan. Sen koristeaiheet olivat peräisin antiikin Roomasta ja muinaisesta Egyptistä. Tyylin keskeisiä aiheita olivat esimerkiksi Napoleoniin viittaavat kotka- ja mehiläisaiheet, laakeriseppeleet, sfinksit, trofeet, siivekkäät voitonjumalat, leijonat, lyyrat ja palmetit.
Itä-Berliini
Itä-Berliini oli Berliinin itäinen osa toisen maailmansodan lopulta 1945 Saksan jälleenyhdistymiseen 1990 asti.
Itä- ja Länsi-Berliinin välinen raja oli auki vuoteen 1961 asti, jolloin DDR rakensi Berliinin muurin, joka sinetöi kaupungin kahtiajaon. Muurin murruttua 1989 ja Saksan jälleenyhdistyttyä vuotta myöhemmin Berliinikin yhdistyi jälleen ja palasi koko Saksan pääkaupungiksi.
Massimo Serato
Seratolla oli 1940-luvulla suhde näyttelijä Anna Magnanin kanssa. Heille syntyi yhteinen poika Luca.
Hagaparken
thumb|200px|left|Kiinalainen paviljonki Hagan puistossa.
Hagaparken luotiin vuosina 1780–1797. Puistoa koristavat erilaiset paviljongit ja huvirakennukset. Puiston ja sen rakennusten suunnittelusta vastasivat arkkitehdit Fredrik Magnus Piper, Louis Jean Desprez, Olof Tempelman, Carl Christoffer Gjörwell ja Louis Masreliez. Tempelman suunnitteli vuosina 1787–1789 rakennetun Kustaa III:n paviljongin, Gjörwell ”ekotemppelin” sekä 1804 valmistuneen kuningattaren paviljongin (nyk. Hagan linna), Piper itse puiston sekä 1786 valmistuneen turkkilaisen kioskin ja Desprez kiinalaisen paviljongin sekä 1787 valmistuneen niin sanotun kupariteltan. Desprez suunnitteli puistoon myös linnan, josta toteuttiin vuosina 1786–1792 perustukset, mutta sen rakentaminen ei edennyt pidemmälle.
Kuu
Synty
thumb|left|200px|Vallitsevan teorian mukaan noin Marsin kokoinen protoplaneetta törmäsi Maahan. Törmäyksestä singonnut aines synnytti kaasurenkaan, josta tiivistyi ja [[Kuun synty|kasautui Kuu.]]
Koostumus
Kuun massa 7,346 × 1022 kg on 1,2 prosenttia ja keskitiheys 3,344 g/cm3 on 61 prosenttia Maan vastaavasta. Kuun matala tiheys merkinnee sitä, että sen rautaydin on pieni, arviolta noin 450 kilometriä halkaisijaltaan. Ydin on osittain sulanut. Sen massa on noin 4 prosenttia Kuun kokonaismassasta. Raudan vähäisyydestä johtuen Kuun magneettikenttä on heikko.
Uskonnossa ja mytologiassa
Ihmiset ovat nähneet Kuun pinnanmuodoissa erilaisia hahmoja: kiinalaiset naisen tai jäniksen, keskiajan britit keppiä kantavan vanhuksen, skandinaavit kaksosia ja jotkin intiaaniheimot rupikonnan.
Gláros
Gláros voi viitata seuraaviin saariin Kreikassa:
Hidetoshi Nakata
Maaliskuussa 2004 Pelé nimesi hänet FIFA 100:aan, eli luetteloon 125 parhaasta elävästä jalkapalloilijasta.
Luettelo Beninin kaupungeista
Beninin suurimmat kaupungit
Sulkeissa väkiluku vuoden 2013 väestönlaskennassa.
Ego Anthem
Kappaleet
Sävellyksistä vastaavat Tuomas Yli-Jaskari, Perttu Kurttila, Pekko Heikkilä sekä yhtyeen entinen kitaristi Jeremy Qvick. Sanoituksista vastaa pääosin Antti Lappalainen lukuun ottamatta kappaletta "Brain Attack", jonka sanoituksista vastaa Pekko Heikkilä.
Audi A3 (2020)
Audi A3 Typ 8Y on Audi A3:n neljännen sukupolven malli, jota on valmistettu vuodesta 2020 lähtien.
Audi A3 Typ 8Y (2020–)
Neljännen sukupolven A3 oli tarkoitus esitellä Geneven autonäyttelyssä maaliskuussa 2020, mutta tapahtuma peruttiin koronaviruspandemian vuoksi. Auto perustuu samaan perusrakenteeseen kuin edeltäjänsä, mistä johtuen kokonaispituudessa on tapahtunut muutosta ainoastaan noin kolme senttimetriä ja akseliväli on pysynyt täysin ennallaan. Ensimmäisenä esitelty korimalli on viisiovinen Sportback, neliovinen sedan seurasi myöhemmin perässä.
Aito suomalainen ranskatar
Aito suomalainen ranskatar on suomalaisen Paajasen kokoelmalevy, joka julkaistiin vuonna 1986.
Charlie Gardiner
Amatööreistä NHL:ään
NHL-joukkue Chicago Black Hawks teki sopimuksen Gardinerin kanssa kaudeksi 1927–1928. Hänen piti alkujaan olla Hughie Lehmanin kakkosmaalivahtina, mutta hän vei nopeasti paikan Lehmanilta. Gardiner päästi huonosti pelanneessa joukkueessa 2,85 maalia ottelua kohden. Vaikka Black Hawks oli kauden 1928–1929 aikana surkea ja voitti seitsemän 48 ottelusta, Gardiner päästi vain 1,85 maalia ottelua kohden. Hän piti kauden aikan myös viisi nollapeliä.
Edward Charles Pickering
Pickering toimi muun muassa Harvardin yliopiston professorina vuosina 1876–1887 sekä observatorion esimiehenä 1876–1919. Hän palkkasi observatorion laskenta- ja luettelointitehtäviin naisia, mikä oli tuohon aikaan harvinaista. Heitä kutsuttiin yhteisnimellä ”Pickeringin haaremi”, ja siihen kuului kaikkiaan yli 80 naista Pickeringin johtajanuran aikana.
Mezeninhevonen
Ominaisuudet
Mezeninhevonen on sopeutunut hyvin koviin pohjoiseen luontoon ja sen ilmastoon, se on helppohoitoinen ja pitkäkarvaisena sietää hyönteistenpistoja. . Myös ruokailun suhteen mezeninhevonen joustaa: sitä tiedetään ruokitun pakastetulla kalalla etenkin rannikolla ja samaa ruokaa käytetään edelleen, mikäli heinää ei ole saatavissa.
Terveysperusteinen vero
Terveysperusteinen eli terveysvero on esimerkiksi elintarvikkeen vero, joka määräytyy sokerin, kovan rasvan ja suolan pitoisuuden perusteella.
Tukea
Suurin osa suomalaisista kannattaa elintarvikkeiden terveysperusteista veroa (2020). Tutkimuksen teki Taloustutkimus SOSTE:lle.
Arvostelua
Vero-oikeuden professori Pekka Nykänen näki terveysverossa määrittely- ja luokitteluongelmia. Kaikki mahdolliset tuotteet pitäisi ryhmitellä verotaulukkoihin, jolloin verolaista tulisi valtava. Vero-oikeuden emeritusprofessori Heikki Niskakangas ei pitänyt esitystä toteutuskelpoisena.
Myrskyn poika (vuoden 1976 elokuva)
Myrskyn poika (Storm Boy) on Henri Safranin ohjaama australialainen nuortenelokuva vuodelta 1976. Colin Thielen samannimiseen lastenkirjaan (suom. Myrskyn poika, Otava 1979) perustuva tarina kertoo Australian autiolla rannikolla isänsä kanssa elävästä pojasta ja tämän kesystä pelikaanista.
Juoni
Kymmenvuotias Mike asuu erakkomaisen isänsä Tomin kanssa rannan yksinäisessä pikkumökissä lähellä luonnonsuojelualuetta. Tom ystävystyy alkuperäisväestöön kuuluvan nuoren miehen kanssa, joka asuu laittomasti suojelualueella. Pelikaaneja metsästävät salametsästäjät jättävät poikueen orvoiksi, ja Mike alkaa huolehtia yhdestä poikasesta, herra Percivalista. Maailmasta kiinnostunut Mike hakeutuu läheiseen kouluun isänsä tietämättä, ja herra Percival auttaa merihätään joutunutta kalastajavenettä.
Lavea puoliväljä etuvokaali
Esiintyminen ja kirjoittaminen eri kielissä
Lavea puoliväljä etuvokaali esiintyy esimerkiksi seuraavissa kielissä (ainakin joissain murteissa): Suomalainen mieltää lavean väljän etuvokaalin useimmiten äänteen [e] allofoniksi, mikä saattaa aiheuttaa vaikeuksia sellaisten vieraiden kielten oppimisessa, joissa kysymys on kahdesta eri foneemista, kuten ranskassa.
Pichichi-palkinto
Kauden parhaalle maalivahdille myönnettävä vastaava palkinto on nimeltään Zamora.
Egg Harbor Township
Väestö
Vuonna 2020 Egg Harbor Townshipin 47 842 asukkaasta valkoisia oli 67,1 %, aasialaisia 11,5 % ja mustia 6,8 %. Vuonna 2019 30,4 % asukkaista puhui kotonaan jotain muuta kieltä kuin englantia ja 16,5 % asukkaista oli syntynyt ulkomailla.
Jamaikan lippu
Lipussa on kolmea väriä: vihreä, kullankeltainen ja musta. Nämä ovat panafrikkalaisia värejä. Musta symboloi jamaikalaisten voimaa ja luovuutta; keltainen symboloi auringonvaloa sekä maan luonnonrikkauksia; vihreä symboloi toivoa tulevaisuuden suhteen ja maatalouden rikkautta.
Palokilinkämmekkä
Levinneisyys
Palokilinkämmekkää esiintyy Keski- ja Etelä-Euroopassa paitsi aivan läntisessä Euroopassa ja edelleen itäisen Keski-Euroopan kautta Venäjälle ulottuvalla alueella. Sen pohjoisimmat kasvupaikat ovat Ruotsissa ja Virossa.
Delaunay’n rataelementit
Matemaattisesti Delaunay'n elementit ovat joukko kappaleen liikkeeseen liittyviä vaikutus- ja kulmamuuttujia. Niiden käyttö liittyy yleensä tilanteisiin, jossa tavallisesti ellipsiradalla liikkuvaan kappaleeseen kohdistuu jonkin muun kappaleen, yleensä toisen planeetan, aiheuttama häiriö, sillä rataelementtien muutosta kuvaavat yhtälöt on huomattavasti yksinkertaisempaa kirjoittaa käyttäen Delaunay'n elementtejä elliptisten elementtien sijaan.